**Referat FAU-møte 08.04.2024**

Til stede: Beate H. Fossnes 2a, Marianne Haugh 7b, Kristine Knutsson 1b, Øistein Svelle 2c, Erle Buø 3c, Gro J. Baardsgaard 6c, Mette Thorsen 5c, Magnus Jacobsen 2b, Marius Lømo 6c, Per-Magnus Thompson 4a, Norunn Svenning-Gultvedt 5b, Siv Ringdal 6c, Carina Laurhammer 7c.

Rektor Yngvil Hestenes og Ane Selinger fra ledelsen

Sak 1: Informasjon fra ledelsen

* Det blir en evaluering av det gjennomførte «Helteprosjektet» som skal presenteres i foreldremøter. Det er en overveiende opplevelse av at prosjektet har vært godt mottatt av elevene.
* Skolen er i prosess med å finne en ny rektor, FAU vil bli løpende informert.
* Det er utlyst en rekke nye lærerstillinger, skolen opplever at det er stor interesse og mange søkere.
* Det ligger an til å bli tre paralleller til kommende 1. trinn.

Sak 2: Nytt fra Foreldrekonferansen

Leder har deltatt, og delte fra konferansen. Digitale og teknologiske utfordringer var et av hovedpunktene. Måten elever lærer på og hvordan fagstoffet utformes er i rask endring. Samtidig viser PISA-testene at Norge kommer dårlig ut på leseferdigheter, og i bunn på leseglede. Stadig færre barn og unge har lest en bok. Konferansen helte mot en «begge deler» tilnærming med henvisning til klare forskjeller på aktiv og passiv læring. Vi kan også forvente et nasjonalt regelverk som fjerner mobil fra skolene.

Sak 3: Gratisprinsippet

Det er sendt ut nærmere informasjon om dette som kan drøftes i foreldremøtene, og vil være en nyttig veileder i senere diskusjoner klassevis.

For øvrig oppfordrer skolen til å donere brukte ski, skøyter og akebrett som kan lånes ut til elevene ved arrangementer i regi av skolen.

Sak 4: Utendørsundervisning

FAU har tro på utendørsundervisning, og oppfordrer skolen til dette i større grad som et tiltak for mer aktiv og motiverende læring. Vi opplever at «Helteprosjektet» har vært et godt eksempel.

Sak 5: FAU-samarbeid mellom Berg, Ullevål og Tåsen skoler.

Berg FAU er positive til dette forslaget, og et tettere samarbeid om felles mål for de tre skolene. Til høsten skal det etableres nye arbeidsgrupper, og i forbindelse med dette ser vi for oss at en person fra Berg FAU får som oppgave å stille i en slik samarbeidsgruppe.

Sak 6: 17. mai

God kontroll – vi er i rute! Komiteen jobber med å få oversikt over utstyr og vurderer innkjøp av noe mer varig utstyr enn vi har hatt frem til nå. Samtidig vil vi i størst mulig grad bruke opp lageret av premier.

Sak 7: Bruk av SMU-midler til «inkluderende tiltak».

Diskusjon i FAU om hva dette kan være. Møtets enighet var at midlene rettet mot inkludering (kr 40 000) kunne gå til to prosjekter:

1. Innkjøp av disco-utstyr som kan gjenbrukes og årlig back-to-school-disco for 5.-7. klasse i august/september.
2. Utstyr primært rettet mot de yngre trinnene, av typen volleyballnett, bordtennis-racketer, etc

Vi vil fortelle om disco-planene på kommende foreldremøter, og i den forbindelse rekruttere noen fra hver klasse (nåværende 4.-6.) til å sitte i arrangementskomiteen. Siv kontakter skolen (Ane) om planene for en avklaring på om dette er greit.

Oppdatering: Ane har vært bortreist, så foreløpig er ikke dette avklart/besluttet. SMU må også godkjenne planene. Til alle FAU-representanter på 4.-6. trinn: **Ikke begynn å rekruttere ennå, men nevn gjerne disco-planene og hør om det er stemning for dette. Dersom dette blir noe av, kommer det snart beskjed og oppfordring til å melde seg.**

Neste FAU-møte er mandag 27.05.2024